ช่วยสรุปบทความ ฤๅจะสิ้นยุคทองของวีไอ
ในความเป็นจริงแล้ว การลงทุนแบบวีไอนั้นมุ่งเน้นการแสวงหาหุ้นที่ราคามีส่วนลดจากมูลค่า และไม่ว่าตลาดจะขึ้นมาอย่างยาวนานแค่ไหน ตราบใดที่ยังมีหุ้นที่ราคาต่ำกว่ามูลค่าอยู่ หลักการแบบวีไอนั้นก็จะยังคงใช้ได้ต่อไป
ตลาดที่ถูกเทรดกันที่มูลค่าค่อนข้างสูง (พิจารณาจากการเทียบมูลค่าตามราคาตลาดของหุ้นทุกตัวในตลาดกับกำไรรวมของบริษัทจดทะเบียน) นั้นอาจจะทำให้การมองหาหุ้นที่ราคาถูกนั้นอาจจะทำได้อย่างยากขึ้น แต่ก็ไม่ได้ยากจนถึงขั้นที่จะเสาะหาไม่ได้เลย ตราบใดที่นักลงทุนทุกคนไม่ได้มีวิจารณญาณต่อหุ้นเดียวกันถูกต้องเหมือนกัน 100% โอกาสในการลงทุนย่อมเกิดขึ้นได้เสมอ

การลงทุนอย่างเน้นคุณค่าหรือวีไอนั้นก็ไม่ใช่หนทางที่โรยด้วยกลีบกุหลาบมาตั้งแต่สมัยอดีตแล้ว อย่างที่หลายคนทราบกันดีว่าหุ้นไทยหลายตัวนั้นเรียกได้ว่าเป็น super stock หรือหุ้นที่มีพื้นฐานธุรกิจที่แข็งแกร่งและสร้างผลกำไรให้กับนักลงทุนอย่างมากมายมหาศาลในช่วง 10 ปีที่ผ่านมา แต่หากย้อนกลับไปในเวลานั้น การลงทุนในสุดยอดหุ้นเหล่านี้ก็ไม่ใช่เรื่องที่ง่ายดายอย่างที่นักลงทุนส่วนใหญ่รู้สึกจากการเห็นบทเฉลยของการทดสอบนี้ก่อนในปัจจุบัน
CPALL ผู้ให้บริการร้านสะดวกซื้ออันดับหนึ่งของประเทศไทยซึ่งให้ผลตอบแทนจากการลงทุนที่ 45.72% ทบต้นตลอด 8 ปีที่ผ่านมาเองก็เคยมีผลประกอบการที่ขาดทุนอย่างหนักจากเทสโก้โลตัสที่เปิดสาขาในประเทศจีน หรือ BH ผู้ให้บริการโรงพยาบาลบำรุงราษฎร์ โรงพยาบาลอันดับแนวหน้าของประเทศเองซึ่งให้ผลตอบแทนจากการลงทุนที่ 30.74% ทบต้นตลอด 8 ปีที่ผ่านมาเองก็เคยต้องหยุดทำการซื้อขายในตลาดเพราะเข้าสู่กระบวนการเจรจาปรับโครงสร้างหนี้มาแล้ว
นักลงทุนแนววีไอนั้นต้องทำงานหนักเสมอ เพราะไม่ว่าจะอยู่ในสภาวะตลาดที่ถูก แต่ถ้าเลือกหุ้นผิดตัวก็อาจให้ผลตอบแทนที่ย่ำแย่ได้ หรือจะอยู่ในสภาวะตลาดที่แพง แต่ถ้าเลือกหุ้นถูกตัวก็อาจให้ผลตอบแทนในระดับสุดยอดได้เช่นกัน

ดังนั้น สิ่งที่นักลงทุนแนววีไอต้องทำนั้นคือการลับเหลี่ยมคมในการลงทุนและแสวงหาโอกาสในการซื้อสุดยอดกิจการในราคาที่เหมาะสมเสมอ เมื่อเจอหุ้นถูกก็ซื้อ เมื่อหุ้นแพงเกินไปก็ถือเงินสดรอไว้ เพราะราคาที่แพงเกินไปนั้นจะกลับเข้าหามูลค่าที่แท้จริงเสมอ ขอเพียงนักลงทุนมีความอดทนในการรอคอยที่เพียงพอ

โอกาสในการซื้อหุ้นถูกอย่างเช่นยุควิกฤตต้มยำกุ้ง หรือวิกฤตแฮมเบอร์เกอร์ยังคงจะเกิดขึ้นในอนาคต เพราะการเกิดวิกฤตของตลาดหุ้นนั้นไม่ใช่ความเสี่ยงแต่เป็นความแน่นอนที่หลีกหนีไม่ได้ ตราบใดที่ตลาดทุนยังคงหมุนไปด้วยความโลภและความกลัวของฝูงชน โอกาสของนักลงทุนผู้มีเหตุผลนั้นก็จะยังคงปรากฏมีอยู่เสมอ

ขอเพียงเมื่อเวลานั้นมาถึง นักลงทุนต้อง “กล้า” ที่จะซื้อหุ้นในเวลาที่ตลาดตกอยู่ในความ “กลัว” ถึงขีดสุด แก่นแท้ของปรัชญาในการสร้างมหาเศรษฐีนักลงทุนอันดับโลกนั้นก็มีเพียงความเรียบง่ายเท่านี้เอง
การลงทุนแบบวีไอนั้นเน้นการหาหุ้นที่มีราคาต่ำกว่ามูลค่า และถึงแม้ตลาดจะขึ้นมานานแค่ไหน หากยังมีหุ้นที่มีราคาต่ำกว่ามูลค่า หลักการนี้ยังคงมีผลต่อการลงทุนได้อย่างยาวนาน

ในกรณีที่ตลาดมีการเทรดหุ้นที่มูลค่าค่อนข้างสูง การมองหาหุ้นที่ราคาถูกอาจทำได้ยากขึ้น แต่ไม่ได้หมายความว่าเป็นเรื่องที่จะหาไม่ได้เลย นักลงทุนทุกคนมีวิจารณญาณต่อหุ้นที่แตกต่างกัน การลงทุนมีโอกาสเสมอเมื่อไม่มีนักลงทุนที่มีวิจารณญาณต่อหุ้นเดียวกันทั้งหมดถึง 100%

หุ้นบางตัวในปัจจุบันถือเป็น super stock หรือหุ้นที่มีฐานธุรกิจแข็งแกร่งและผลกำไรมากมาย แต่ในอดีตการลงทุนในหุ้นเหล่านี้ก็ไม่ได้ง่ายดายเท่าที่คนส่วนใหญ่คิด เช่น

1.CPALL เป็นผู้ให้บริการร้านสะดวกซื้อที่อันดับหนึ่งของประเทศไทย มีผลตอบแทนจากการลงทุนที่ 45.72% ใน 8 ปีที่ผ่านมา เคยเผชิญกับการขาดทุนจากเทสโก้โลตัสที่เปิดสาขาในจีน

2.BH ผู้ให้บริการโรงพยาบาล ซึ่งมีผลตอบแทนจากการลงทุนที่ 30.74% ใน 8 ปีที่ผ่านมา บริษัทเคยต้องหยุดทำการซื้อขายในตลาด เนื่องจากการเข้าสู่กระบวนการเจรจาปรับโครงสร้างหนี้

สรุป นักลงทุนแนววีไอต้องทำงานหนักเสมอ และเลือกหุ้นอย่างมีความรู้ความเข้าใจ การลงทุนต้องระมัดระวังไม่ว่าจะอยู่ในตลาดที่ถูกหรือแพง การคาดเดาและการเลือกหุ้นในช่วงเวลาที่เหมาะสมเป็นสิ่งสำคัญ 

นอกจากนี้ การรอคอยที่เพียงพอเป็นทุนทรัพย์ที่สำคัญในการตอบรับโอกาสในตลาดทุน การซื้อหุ้นเมื่อราคาถูกและรอให้โอกาสที่เหมาะสมเป็นกลยุทธ์ที่ดี
กลยุทธ์การลงทุน,การจัดการการเงินส่วนบุคคล